FRAIRS-I-WEB	E, en tot tier en compde, ath delà, qu'arrés en nòste temps, non solet vos, senhor, senon decididaments arrés, començant pes personalitats mès nautes e acabant peth darrèr des campanhards, pòt hèr que se lance ua montnha en mar, exceptat dilhèu d'ua persona en tota era tèrra, o dues coma molt, que dilhèu se trapen en tot sauvar era sua amna en secret en bèth desèrt egipcian, de manèra qu'arrés les posque trapar, e, s'açò ei atau, senhor, se toti es auti se mòstren coma increduls, ei possible qu'era rèsta, ei a díder, era populacion de tota era tèrra, mens aguest parelh d'ermites deth desèrt, siguen esconjuradi peth Senhor e, ena sua misericòrdia, tan coneishuda, non perdone ad arrés?